Tak for dit lange brev, som jeg har forkortet en del. Din mand er urealistisk, for I har desværre slet ikke råd til at beholde jeres hus. Heller ikke, selv om I sælger bilen og skærer ned på andre områder. Det vil ikke være nok, for I har sat jer alt for dyrt fra begyndelsen. Hvis I skal rette op på jeres økonomi, skal I af med huset. Jeg håber, I kan nøjes med et lille tab. I må finde en lejebolig, så I igen får luft i økonomien. Når I har betalt jeres gæld, kan I købe et sommerhus. Jeg er derfor sikker på, I ender med at flytte. Det vil din mand indse på et tidspunkt. Jeg ønsker jer det bedste.